Marec, mesiac kníh

       Tento školský rok som sa rozhodla čítať knihy, ale NAOZAJ ČÍTAŤ!
No, keď som sa pozrela do svojej police s knihami, tak som zistila, že tam nemám knihu, ktorá by ma až tak zaujala. No našťastie sme ešte chodili do školy a tak som si mohla vybrať z kníh, ktoré tam priniesla triedna. Nepamätám si to iste, ale zdá sa mi, že som stihla prečítať iba jednu, než sme zasa ostali trčať doma. A tá kniha sa volala HARRY POTTER a PREKLIATE DIEŤA.  Rok vydania – 2016.
Ako všetci vieme sériu kníh o Harry Potterovi napísala J.K. Rowling. (neznášam keď sa k zahraničným priezviskám pripisujú –ová) 
Celý príbeh sa točí okolo Albusa a Scorpia, ktorí sa stretli vo vlaku v prvý deň školy a nakoniec skončili aj v rovnakej fakulte. Obaja mladí čarodejníci majú nedostatok priateľov, pretože sa výrazne odlišujú. Syn slávneho Harryho Pottera nechce byť v tieni svojho otca, v metlobale je nešikovný a kúzla mu tiež bohvieako nejdú a navyše nie je v Chrabromile, a to už čosi znamená! Scorpius si so sebou zase nesie ťarchu nekončiacich fám o tom, že je dieťaťom samotného temného pána. Je teda pochopiteľné, že nezapadajú do kolektívu a že, ako to bolo aj v prípade ich otcov, na spôsobenie maléru nemusia ani mávať prútikom. Túto knihu odporúčam každému fanúšikovi série Harry Potter a ... 

Keď sme už boli doma, chvíľu som rozmýšľala či mám zase začať čítať knihy. Rozhodla som sa, že to skúsim. Ako ďalšia kniha, ktorú som prečítala bola Da Vinciho kód. Rok vydania – 2003.
Túto knihu napísal americký spisovateľ Dan Brown. Dan Brown je úspešný spisovateľ románov, no táto kniha ho asi najviac preslávila.
Uznávaný profesor náboženskej symbológie Robert Langdon je jedného dňa zaskočený správou, že odborník na kresťanstvo a správca múzea v Louvri Jacques Sauniére bol zavraždený, a ani sa nenazdá, je vtiahnutý do veľkej nebezpečnej hry, kde sa nehrá len o jedno z najväčších tajomstiev ľudstva, ale aj o jeho život. Nie je v tom však sám, spolupracuje so správcovou vnučkou Sophiou Neveuovou. Podstatou poslania, ktoré im prenechal Sophiin starý otec, je objavenie Svätého grálu a jeho tajomstva. Čím bližšie sú však k cieľu, tým sa úloha stáva nebezpečnejšou. Grál mal byť totiž pod ochranou tzv. Priorstva Sionu, ale do organizácie sa dostal zradca a celý systém sa rúca. Navyše nejde len o grál, dvojica sa dozvedá, že grál nebol v skutočnosti pohár, ale žena, a to Mária Magdaléna. Keďže sa cirkev snaží túto skutočnosť zatajiť, uniká Sophia s Robertom smrti niekoľkokrát skutočne iba o vlások. Celý príbeh končí neočakávaným uschovaním grálu, v skutočnosti teda zostatkov Márie Magdalény, a listín, ktoré prezrádzajú pravdu o jej živote. Sophia s Robertom nakoniec zistia, kde sa posvätné relikvie nachádzajú, ale pre pokoj sveta sa ich rozhodnú nechať na pokoji a pod obnovenou ochranou Priorstva Sionu.
Túto knihu odporúčam milovníkom záhad, detektívok a tým, ktorí sa neboja odhaliť pravdu.

Po tom ako som dočítala knihu o Da Vinciho kóde, pustila som sa do „pokračovania“, ktoré sa nazýva Anjeli a démoni. Rok vydania -  2000.
Aj tu je prekvapivo autorom Dan Brown. Rok vydania 
Starodávne bratstvo iluminátov (osvietených) je odvekým nepriateľom akéhokoľvek náboženstva. Hlavne však katolíckej cirkvi. Toto bratstvo bolo tvorené vedcami a veľkými učencami ako napr. Galileo Galilei, ktorí sa snažili poprieť existenciu Boha a dokázať vznik a fungovanie sveta na základe vedy. Američan, historik umenia Robert Langdon bol pozvaný do vedeckého inštitútu CERN vo Švajčiarsku aby pomohol riešiť vraždu Leonarda Vetru, jedného z najlepších tamojších vedcov, ktorý sa snažil pomocou vedy dokázať existenciu Boha. Langdon sa dozvedá o látke zvanej antihmota. Vetrova dcéra, taktiež vedkyňa, poúča Langdona o obrovských ničivých účinkoch antihmoty. Nato sa zistí, že najväčšiu dosiaľ vyrobenú vzorku antihmoty ukradli ilumináti, a ich najväčšou túžbou je počas konkláve zrovnať pomocou antihmoty Vatikán so zemou. Akoby nebolo dosť, si vezmú štyroch kardinálov, najväčších favoritov na post nového pápeža ako rukojemníkov.
Túto knihu tiež odporúčam milovníkom záhad, detektívok a tým, ktorí sa neboja odhaliť pravdu.

No akurát Anjelov a démonov som zatiaľ nedočítala, lebo ani neviem akým spôsobom som sa dostala ku knihe, ktorú som už pred rokom čítala. Tá kniha je zo série After - Bozk. Rok vydania - 2014
Túto knihu napísala Anna Todd.
Tessa je slušne vychované dievča, ktoré randí s milým, spoľahlivým chlapcom. V živote má jasný cieľ, ambície a matku, ktorá dohliada, aby to tak zostalo. Lenže hneď v prvý deň na vysokoškolskom internáte narazí na Hardina, chalana so strapatými hnedými vlasmi, sebavedomým britským prízvukom a s pírsingom v pere a ten jej nabúra všetky ideály, v ktoré dovtedy verila. Hardin však zďaleka nie je ideál. Je drzý – dokonca až po hranicu krutosti. Vzhľadom na jeho správanie by ho Tessa mala nenávidieť. A aj nenávidí, až kým sa s ním neocitne sama v jeho izbe. Stačí jediný bozk. V jednej chvíli jej Hardin vraví, aká je nádherná, no vzápätí trvá na tom, že pre ňu nie je ten pravý a odstrkuje ju. Napriek svojim bezohľadným spôsobom Tessa pociťuje neodbytné nutkanie preniknúť mu hlbšie pod kožu a pod nánosom lží objaviť skutočného Hardina. Tessa má dokonalého priateľa. Prečo sa teda usiluje prekonať vlastnú urazenú pýchu a zbaviť Hardina predsudkov o poctivých dievčatách? Prečo dovolí, aby jej ubližoval? Žeby v tom bola láska? Tessin život už nikdy nebude taký ako predtým...
Túto knihu odporúčam dievčatám v teenegerskom veku, ale kľudne si to môže prečítať každý.

No a to by som nebola ja keby som si nestiahla aj pokračovania. Ako som už písala, knihu After – Bozk som prečítala už minulý rok. Takže minulý rok som tiež musela prečítať aj pokračovanie >> After – Sľub. Rok vydania -  2013
Táto kniha je taktiež dielom od Anny Todd. 
Tessa sa dozvedá krutú pravdu o začiatkoch jej vzťahu s Hardinom. Už neraz sa presvedčila, že chlapec, ktorého miluje, býva krutý, ale také poníženie nečakala ani v najhoršom sne. Musí sa zmieriť s tým, že Hardin navždy ostane...Hardinom. Že by sa v ňom až tak veľmi mýlila? Rozum aj blízki jej radia, aby dala od Hardina ruky preč, nebola by prvá, ktorú potupil a odkopol. Kvôli Hardinovi odstavila na vedľajšiu koľaj všetko, na čom jej záležalo – školu, kamarátov, mamu, priateľa... ďalšie sklamanie by nezvládla. Mala by sa zachovať rozumne a vykašľať sa naňho, skôr než sa popáli ešte viac.
No ľahko sa povie, ťažšie spraví, najmä pri pomyslení na vášnivé noci strávené v jeho náručí. Elektrizujúce dotyky. Nenásytné bozky. Hardin sa pred ňou kajá, vie, že sa dopustil najhoršej chyby v živote. Dokáže sa však naozaj zmeniť? Tessu čaká jedno z najťažších rozhodnutí.
Túto knihu odporúčam dievčatám v teenegerskom veku, ale kľudne si to môže prečítať každý.
Zo série After ma ešte čakajú tri knihy, ale povedala som si, že ich začnem čítať až keď uvidím filmy. 

Tak a toto je moje čitateľské ja.

Dňa, 3.marca 2021                                
                                           Vypracovala: Katarína Petrufová, 8.A